Komission asetus (EY) N:o 216/2004, annettu 6 päivänä helmikuuta 2004, neuvoston asetusten (ETY) N:o 1766/92 ja (ETY) N:o 1418/76 soveltamista koskevista yksityiskohtaisista säännöistä annetun asetuksen (ETY) N:o 1722/93 muuttamisesta vilja- ja riisialan tuotantotukien osalta



Virallinen lehti nro L 036 , 07/02/2004 s. 0013 - 0014



Komission asetus (EY) N:o 216/2004, annettu 6 päivänä helmikuuta 2004, neuvoston asetusten (ETY) N:o 1766/92 ja (ETY) N:o 1418/76 soveltamista koskevista yksityiskohtaisista säännöistä annetun asetuksen (ETY) N:o 1722/93 muuttamisesta vilja- ja riisialan tuotantotukien osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1) ja erityisesti sen 7 artiklan 3 kohdan, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(2) ja erityisesti sen 8 artiklan e alakohdan, sekä katsoo seuraavaa: (1) Komission asetuksessa (ETY) N:o 1722/93(3) määritellään kyseisen tuen laskentamenetelmä. Perunatärkkelyksen markkinaolosuhteet, jotka määräytyvät perunan kulloisenkin vähimmäishintatason mukaan, voivat poiketa viljatärkkelyksen markkinaolosuhteista. Sen vuoksi olisi säädettävä mahdollisuudesta vahvistaa kyseiselle tuotteelle eri tukimäärä. (2) Tukitodistusta koskeva hakemus voidaan esittää jokaisena työpäivänä ennen kello 15.00:a Brysselin aikaa. Tukitodistuksia saatetaan hakea keinottelumielessä, koska kyseinen määräaika voi päättyä sen jälkeen kun tukimäärien vahvistamisesta vastaavan viljan hallintokomitean kokous on alkanut. Tämän vuoksi mainittua määräaikaa olisi aikaistettava. (3) Asetuksessa (ETY) N:o 1722/93 säädetty tuotantotukitodistuksen viimeinen voimassaolopäivä on todistuksen myöntämiskuukautta seuraavan viidennen kuukauden viimeinen päivä. Tämä säännös uhkaa johtaa siihen, että todistuksia myönnetään liian suurille määrille. Koska komissio ei voi toimijoiden harjoittaman laskelmoinnin yhteydessä tarvittaessa hylätä todistushakemuksia eikä vahvistaa uutta tukimäärää pyytämättä viljan hallintokomitean lausuntoa, todistuksen voimassaoloaikaa olisi lyhennettävä todistuksen myöntämiskuukautta seuraavan kolmannen kuukauden viimeiseen päivään. (4) Komissio saa yksityiskohtaiset tiedot tuotantotukea saaneista määristä vasta kolmen kuukauden kuluttua kalenterivuoden kunkin vuosineljänneksen päättymisestä. Avoimuuden lisäämiseksi on aiheellista säätää, että jäsenvaltioiden on annettava kuukausittain tiedoksi ne tärkkelyksen määrät, joista on tehty todistushakemuksia. (5) Sen vuoksi on syytä muuttaa asetus (ETY) N:o 1722/93. (6) Viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1722/93 seuraavasti: 1) Lisätään 3 artiklan 2 kohtaan alakohta seuraavasti:"Perunatärkkelykselle voidaan vahvistaa erilainen tuki asetuksen (ETY) N:o 1766/92 8 artiklan 1 kohdassa tarkoitetun vähimmäishintatason huomioon ottamiseksi.". 2) Korvataan 5 artiklan 1 kohdan toinen virke seuraavasti:"Hakemus voidaan jättää jokaisena työpäivänä ennen kello 13.00:a Brysselin aikaa.". 3) Korvataan 6 artiklan 3 kohdan ensimmäinen alakohta seuraavasti: "3. Tukitodistuksessa on annettava 5 artiklan 2 kohdassa tarkoitetut tiedot, ja lisäksi siinä on ilmoitettava tuen määrä ja todistuksen viimeinen voimassaolopäivä, joka on todistuksen myöntämiskuukautta seuraavan kolmannen kuukauden viimeinen päivä.". 4) Korvataan 12 artikla seuraavasti: " 12 artikla Jäsenvaltioiden on ilmoitettava komissiolle: a) viimeistään kunkin kuukauden ensimmäisen viikon lopussa tärkkelyksen määrät, joista on edeltävän kuukauden aikana jätetty 5 artiklan 1 kohdassa tarkoitettuja todistushakemuksia; b) kolmen kuukauden kuluessa kalenterivuoden kunkin vuosineljänneksen päättymisestä tärkkelyksen (maissi, vehnä, peruna, ohra, kaura tai riisi), jolle on maksettu tukia, tyyppi, määrä ja alkuperä sekä niiden tuotteiden tyyppi ja määrät, joihin tärkkelystä on käytetty.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä helmikuuta 2004. Komission puolesta Franz Fischler Komission jäsen (1) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 1104/2003 (EUVL L 158, 27.6.2003, s. 1). (2) EYVL L 329, 30.12.1995, s. 18, asetus sellaisena kuin se on viimeksi muutettuna komission asetuksella (EY) N:o 411/2002 (EYVL L 62, 5.3.2002, s. 27). (3) EYVL L 159, 1.7.1993, s. 112, asetus sellaisena kuin se on viimeksi muutettuna asetuksella (EY) N:o 1786/2001 (EYVL L 242, 12.9.2001, s. 3).